stanford-oval/wikipedia huggingface dataset:
ทักษิณ ชินวัตร
คดีความ > คดีซุกหุ้น พ.ศ. 2544

หลังจากที่ทักษิณ ชินวัตร ดำรงตำแหน่งนายกรัฐมนตรีในปี พ.ศ. 2544 คณะกรรมการป้องกันและปราบปรามการทุจริตแห่งชาติ (ป.ป.ช.) ได้ร้องต่อศาลรัฐธรรมนูญว่า ทักษิณ ชินวัตร จงใจยื่นบัญชีแสดงรายการทรัพย์สินและหนี้สินด้วยข้อความอันเป็นเท็จ ซึ่งมีความผิดตามรัฐธรรมนูญฉบับปี พ.ศ. 2540 มาตรา 295 ซึ่งเป็นความผิดที่จะต้องถูกตัดสิทธิ์ทางการเมือง 5 ปี คดีนี้ถูกเรียกว่า คดีซุกหุ้น เนื่องจากรัฐธรรมนูญบัญญัติไว้ว่าห้ามไม่ให้ผู้ดำรงตำแหน่งทางการเมืองและภรรยาถือหุ้นในบริษัทเอกชนตามที่กฎหมายกำหนด แต่ พ.ต.ท.ทักษิณ กลับปกปิดความเป็นเจ้าของหุ้นโดยการโอนหุ้นที่มีอยู่ไปให้คนรับใช้ คนรถ คนสวนถือแทน ในขณะที่ พ.ต.ท.ทักษิณได้ชี้แจงข้อกล่าวหาดังกล่าวว่า (1) รัฐธรรมนูญไม่มีนิยามคำว่า "ทรัพย์สินของตน", (2) คำอธิบายแบบบัญชีฯ ไม่ชัดเจน, (3) การไม่แสดงทรัพย์สินที่ใช้ชื่อบุคคลอื่นถือแทน ซึ่งเดิมไม่กำหนดให้แสดง ไม่ถือเป็นความผิด, (4) ไม่จงใจไม่แสดงรายการทรัพย์สินที่ใช้ชื่อบุคคลอื่น, (5) ไม่ใช่หน้าที่ที่จะต้องยื่นบัญชีฯ ก่อนการประกาศใช้พระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2542 ซึ่งเพิ่งประกาศใช้เมื่อวันที่ 18 พฤศจิกายน พ.ศ. 2542 และ (6) ในหนังสือลับ ลงวันที่ 14, 24 และ 30 พฤศจิกายน พ.ศ. 2543 ถึงประธานอนุกรรมการตรวจสอบฯ ผู้ถูกร้อง (ทักษิณ ชินวัตร) ชี้แจงรายการทรัพย์สินและหนี้สิน และเหตุผลที่มิได้แสดงไว้ในบัญชีฯ โดยให้ถือการแจ้งรายการทรัพย์สินเพิ่มเติมเป็นส่วนหนึ่งของบัญชีฯ ที่ยื่นทั้งสามครั้งด้วย ในขณะที่นายกล้าณรงค์ จันทิก เลขานุการคณะกรรมการป้องกันและปราบปรามการทุจริตแห่งชาติ-ปปช. ชี้แจงว่า (1) แม้รัฐธรรมนูญจะไม่นิยามคำว่า "ทรัพย์สินของตน" ไว้ แต่เป็นที่เข้าใจได้, (2) คำอธิบายแบบบัญชีฯ แม้จะมีการเปลี่ยนแปลงคงมีสาระสำคัญเหมือนเดิม แต่มีการแก้ไขเพิ่มเติมเพียงเล็กน้อย เพื่อทำให้มีความหมายชัดเจนยิ่งขึ้น, (3) ไม่ปรากฏว่ามีรัฐมนตรีหรือผู้ยื่นบัญชีฯรายใด ยกเหตุไม่แสดงรายการทรัพย์สิน เพราะใช้ชื่อบุคคลอื่นถือแทน โดยอ้างว่าไม่เข้าใจคำอธิบายบัญชีฯ และ (4) แม้พระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2542 ประกาศใช้เมื่อวันที่ 18 พฤศจิกายน พ.ศ. 2542 แต่ผู้ถูกร้องมีหน้าที่ต้องยื่นบัญชีฯตามรัฐธรรมนูญนี้ ตั้งแต่วันที่รัฐธรรมนูญประกาศใช้บังคับ คือ วันที่ 11 ตุลาคม พ.ศ. 2540 แล้ว ภายหลังศาลรัฐธรรมนูญได้วินิจฉัยด้วยเสียง 8 ต่อ 7 ว่า พ.ต.ท.ทักษิณไม่ได้มีเจตนาในเรื่องดังกล่าว ท่ามกระแสกดดันจากสังคมมายังศาลรัฐธรรมนูญ เพราะ พ.ต.ท.ทักษิณกำลังได้รับความนิยมมากในขณะนั้น ควรได้รับโอกาสในการบริหารประเทศ อย่างไรก็ตามก็มีอีกบางส่วนของสังคมที่เคลือบแคลงสงสัยในคำตัดสินของศาล และทำให้ พ.ต.ท.ทักษิณถูกมองว่าแทรกแทรงกระบวนการยุติธรรม จนมีการไปร้องเรียนเพื่อถอดถอนตุลาการศาลรัฐธรรมนูญ 4 คน ในเวลาต่อมา
ในปี พ.ศ. 2555 คณะกรรมการอิสระตรวจสอบและค้นหาความจริงเพื่อการปรองดองแห่งชาติ (คอป.) ได้แถลงสรุปผลรายงานคอป.ฉบับสมบูรณ์หลังครบวาระการทำงาน 2 ปี ว่า สาเหตุของวิกฤตการณ์ทางการเมืองทั้งหมด เกิดจาก "คดีซุกหุ้น" ที่ตุลาการรัฐธรรมนูญปฏิบัติผิดหลักกฎหมาย เนื่องจากใน 8 เสียงที่ตัดสินให้ทักษิณพ้นผิดนั้น มี 2 เสียงที่ลงมติว่าคดีไม่อยู่ในอำนาจของศาลรัฐธรรมนูญ แต่ไม่ได้วินิจฉัยชี้ขาดในเนื้อหาของคดี เข้าไปบวกรวมกับคะแนนเสียง 6 เสียง ทำให้ผลการตัดสินออกมากลายเป็น 8 ต่อ 7 ไม่ใช้ 6 ต่อ 7 ทำให้ทักษิณพ้นผิด ทำให้เป็นจุดเริ่มต้นทำให้สังคมเคลือบแคลงสงสัยในกระบวนการยุติธรรมของไทยในเวลาต่อมา
คดีความ > คดีขายหุ้นกลุ่มบริษัท ชิน คอร์ปอเรชั่น จำกัด (มหาชน)

บทความหลัก: กรณีตระกูลชินวัตรและดามาพงศ์ขายหุ้นกลุ่มบริษัทชินคอร์ป
วันที่ 23 มกราคม พ.ศ. 2549 ระหว่างการดำรงตำแหน่งนายกรัฐมนตรีสมัยที่สอง ของทักษิณ ครอบครัวชินวัตรและดามาพงศ์ ขายหุ้นของ บมจ.ชินคอร์ปอเรชั่น ที่ครอบครองอยู่ทั้งหมด ให้แก่บริษัท เทมาเส็ก โฮลดิ้งส์ จำกัด (พีทีอี) ซึ่งทักษิณชี้แจงว่า เพื่อไม่ให้เกิดปัญหาเรื่องผลประโยชน์ทับซ้อน แต่กลับมีบุคคลบางกลุ่มวิพากษ์วิจารณ์อย่างรุนแรง เนื่องจากเห็นว่าการแก้ไขกฎหมายที่ว่าด้วยการขายหุ้นในช่วงไม่กี่วันก่อนหน้านั้น เป็นการเอื้อประโยชน์ให้กับกรณีดังกล่าว รวมทั้งการไม่ต้องเสียภาษีรายได้จากผลกำไรในการขายหุ้น ซึ่งเป็นเรื่องปกติที่ใช้กับทุกคนอย่างเสมอภาคกัน เหตุการณ์ครั้งนี้ เป็นจุดสำคัญที่ทำให้กระแสการขับทักษิณออกจากตำแหน่งนายกรัฐมนตรี ซึ่งนำโดยพันธมิตรประชาชนเพื่อประชาธิปไตย ขยายตัวออกไปในวงกว้าง
ในปี 2563 ศาลฎีกาแผนกคดีอาญาของผู้ดำรงตำแหน่งทางการเมืองอ่านคำพิพากษาลับหลังจำเลยให้จำคุก 5 ปีฐานแปลงสัญญาสัมปทานกิจการโทรคมนาคม เป็นภาษีสรรพสามิตเอื้อประโยชน์แก่ธุรกิจของตน
คดีความ > คดีที่ดินย่านถนนรัชดาภิเษก

บทความหลัก: คดีระหว่างอัยการสูงสุด กับทักษิณ ชินวัตร และพจมาน ชินวัตร
เมื่อวันที่ 11 สิงหาคม พ.ศ. 2551 ทักษิณ และคุณหญิงพจมาน ชินวัตร ภริยา ตัดสินใจไม่ไปรายงานตัวต่อศาลคดีการเมืองในคดีที่ดินย่านถนนรัชดาภิเษก โดยทั้งสองเดินทางไปยังกรุงลอนดอน ประเทศอังกฤษ ที่มีบุตรธิดาทั้งสามรออยู่แล้ว โดยก่อนหน้านั้น ทั้งสองขออนุญาตออกนอกประเทศต่อศาลคดีการเมือง เพื่อไปร่วมพิธีเปิดการแข่งขันกีฬาโอลิมปิกฤดูร้อน 2008 ที่กรุงปักกิ่ง ตามคำเชิญของรัฐบาลแห่งสาธารณรัฐประชาชนจีน แต่ทั้งสองกลับเดินทางต่อไปยังประเทศอังกฤษ เพื่อขอลี้ภัยทางการเมือง โดยไม่เดินทางกลับมารายงานตัวต่อศาลคดีการเมือง
ด้วยเหตุนี้ ศาลฎีกาแผนกคดีอาญาผู้ดำรงตำแหน่งทางการเมืองจึงออกหมายจับทักษิณและคุณหญิงพจมานในความผิดฐานประพฤติมิชอบ ในการซื้อขายที่ดินย่านรัชดาภิเษก มูลค่า 772 ล้านบาท และตั้งสินบนนำจับทันที  โดยคดีของ ทักษิณ มีอายุความ 15 ปี ถึงวันที่ 12 สิงหาคม พ.ศ. 2566 ส่วนคดีของคุณหญิงพจมาน มีอายุความ 10 ปี ถึงวันที่ 12 สิงหาคม พ.ศ. 2561
คดีความ > คดียึดทรัพย์ให้ตกเป็นของแผ่นดิน

ในวันที่ 26 กุมภาพันธ์ พ.ศ. 2553 องค์คณะผู้พิพากษาศาลฎีกาแผนกคดีอาญาของผู้ดำรงตำแหน่งทางการเมืองอ่านคำพิพากษาในคดีที่อัยการสูงสุดยื่นคำร้องขอให้ทรัพย์สินที่ร่ำรวยผิดปกติและได้มาเนื่องจากการกระทำที่เป็นการขัดกันระหว่างประโยชน์ส่วนบุคคลและประโยชน์ส่วนรวมของทักษิณ ขณะดำรงตำแหน่งนายกรัฐมนตรี ตกเป็นของแผ่นดิน โดยศาลมีคำวินิจฉัยว่า ทักษิณเป็นเจ้าของหุ้น บมจ.ชินคอร์ปอเรชั่น ที่แท้จริง และใช้อำนาจหน้าที่ระหว่างดำรงตำแหน่งนายกรัฐมนตรี เอื้อประโยชน์ให้แก่ บมจ.ชินคอร์ปอเรชั่น, บริษัท แอดวานซ์อินโฟเซอร์วิส จำกัด (มหาชน) (เอไอเอส) และบริษัท ชินแซทเทลไลท์ จำกัด (มหาชน) โดยตรง อันมีผลทำให้มูลค่าหุ้นของ บมจ.ชินคอร์ปอเรชั่น สูงขึ้น รวมทั้งได้เงินปันผลจำนวนดังกล่าว จึงมีคำพิพากษาให้ยึดเฉพาะเงินค่าขายหุ้น ส่วนที่เพิ่มขึ้นหลังจากดำรงตำแหน่งนายกรัฐมนตรี และเงินปันผล จำนวนทั้งสิ้น 46,373,687,454.64 บาท ให้ตกเป็นของแผ่นดิน ซึ่งทักษิณ ไม่ยอมรับผลการตัดสินดังกล่าว และอาจยื่นเรื่องเพื่ออุทธรณ์ต่อศาลยุติธรรมระหว่างประเทศต่อไป แต่ในวันที่ 3 กรกฎาคม พ.ศ. 2554 ทักษิณ ให้สัมภาษณ์สดทางสถานีวิทยุโทรทัศน์ไทยทีวีสีช่อง 3 ว่าไม่ต้องการเงินคืน เพียงแต่ขอให้มีการพิจารณาคดีต่าง ๆ ที่มีก่อนรัฐประหารใหม่ให้ถูกต้องเท่านั้น
คดีความ > คดีธนาคารกรุงไทยปล่อยกู้บริษัทกฤษดามหานคร

ศาลฎีกาแผนกคดีอาญาของผู้ดำรงตำแหน่งทางการเมืองได้ยกฟ้องในปี 2562 ศาลวินิจฉัยว่า คำให้การของนายชัยณรงค์ อินทรมีทรัพย์ กรรมการ ธนาคาร กรุงไทย พยานฝ่ายโจทก์ ระบุว่านายทักษิณ  คือ “ซุปเปอร์บอส”เป็นผู้สั่งการให้ปล่อยสินเชื่อ  ขัดแย้งที่เคยให้การกับ คตส.ว่า หมายถึง พจมาน ณ ป้อมเพชร และเป็นเพียงการคาดเดาไปตามความเข้าใจที่รับฟังมาจาก ร้อยโทสุชาย เชาว์วิศิษฐ์ (จำเลยที่ 2) อดีตประธานกรรมการบริหาร ธ.กรุงไทย ที่โทรมาหา ซึ่งมีเพียงจำเลยที่ 2 เท่านั้นที่ยืนยันข้อเท็จจริงได้หรืออาจจะกล่าวอ้างขึ้นเองก็ได้ หลักฐานฝ่ายโจทก์จึงไม่มีน้ำหนักรับฟัง ว่าทักษิณสั่งการให้อนุมัติสินเชื่อ จึงยกฟ้อง
วัฒนธรรมและภาพลักษณ์ทางการเมือง

เมื่อวันที่ 4 กันยายน พ.ศ. 2544 ศูนย์วิจัยกรุงเทพโพล มหาวิทยาลัยกรุงเทพ เปิดเผยผลสำรวจความคิดเห็น ประชาชนที่มีสิทธิ์เลือกตั้ง จำนวน 1,353 ตัวอย่าง ในหัวข้อ "ภาพลักษณ์นายกรัฐมนตรี ทักษิณ ชินวัตร ในสายตาประชาชน" ผลปรากฏว่าประชาชนมั่นใจทักษิณ ในเรื่องต่าง ๆ ดังนี้
| 0 | 1 | 2 | 3 |
| --- | --- | --- | --- |
|  | มั่นใจ | ไม่มั่นใจ | ไม่มีความเห็น |
| ความสามารถในการเป็นผู้นำประเทศ | 90.2 | 7.2 | 2.6 |
| ความสามารถในการฟื้นฟูเศรษฐกิจ | 67.6 | 28.2 | 4.3 |
| ไม่ปกป้องผลประโยชน์ของตนเองและพวกพ้อง | 33.3 | 48.3 | 18.4 |
| ไม่แสวงหาผลประโยชน์จากโครงการต่าง ๆ | 35.1 | 38.1 | 26.8 |
| ความสามารถในการแก้ปัญหาความขัดแย้ง | 38.0 | 48.0 | 14.0 |
| ความสามารถในการบริหารประเทศ | 85.1 | 9.2 | 5.6 |
| ความจริงจังในการทำงานเพื่อประชาชน | 79.7 | 12.6 | 7.7 |
| การรับฟังความคิดเห็นของประชาชน | 77.6 | 10.3 | 12.0 |
แต่หลังจากที่มีรัฐประหารแล้ว เอแบคโพลเปิดเผยผลสำรวจความคิดเห็นประชาชนทั่วประเทศ จำนวน 1,864 ตัวอย่าง ในหัวข้อ "อารมณ์และความรู้สึกเบื้องต้นของสาธารณชน ต่อพลเอก สุรยุทธ์ จุลานนท์ เปรียบเทียบกับทักษิณ และภาพลักษณ์ของสภานิติบัญญัติแห่งชาติ" ผลปรากฏว่าประชาชนส่วนใหญ่ ระบุภาพลักษณ์พลเอก สุรยุทธ์ ดีเหมือนเดิมถึงดีขึ้นในทุกตัวชี้วัด เช่นร้อยละ 65.1 ระบุความเป็นที่ไว้วางใจได้ ร้อยละ 63.2 ระบุด้านคุณธรรม เป็นคนดี ซื่อสัตย์สุจริต ร้อยละ 60.2 ให้ความเชื่อมั่นต่อ พลเอก สุรยุทธ์
ต่อมาวันที่ 25 ตุลาคม พ.ศ. 2552 เอแบคโพลเปิดเผยผลวิจัยเชิงสำรวจ และผลวิจัยเชิงคุณภาพ เรื่อง "ฐานสนับสนุนนักการเมือง กับตำแหน่งนายกรัฐมนตรี เปรียบเทียบระหว่าง อภิสิทธิ์ เวชชาชีวะ และ ทักษิณ ชินวัตร" กรณีศึกษาประชาชนที่มีอายุ 18 ปีขึ้นไป ใน 27 จังหวัดของประเทศ จำนวนทั้งสิ้น 4,286 ครัวเรือน ดำเนินโครงการสำรวจระหว่างวันที่ 22 - 24 ตุลาคม พบว่าประชาชนส่วนใหญ่ ร้อยละ 53.4 ขออยู่ตรงกลาง ยังไม่สนับสนุนฝ่ายหนึ่งฝ่ายใด ในขณะที่ ร้อยละ 25.0 สนับสนุน ทักษิณ ขณะที่ร้อยละ 21.6 สนับสนุนนายอภิสิทธิ์
วัฒนธรรมและภาพลักษณ์ทางการเมือง > กลุ่มผู้สนับสนุน

บทความหลัก: แนวร่วมประชาธิปไตยต่อต้านเผด็จการแห่งชาติ
วัฒนธรรมและภาพลักษณ์ทางการเมือง > การขับไล่ทักษิณ ให้ลาออกจากตำแหน่งนายกรัฐมนตรี

บทความหลัก: วิกฤตการณ์การเมืองไทย พ.ศ. 2548–2549
การขับไล่ทักษิณ ให้ลาออกจากตำแหน่ง เริ่มต้นขึ้นในปลายปี พ.ศ. 2548 จากการนำของสนธิ ลิ้มทองกุล ผู้จัดรายการเมืองไทยรายสัปดาห์ ต่อมาเปลี่ยนสภาพเป็นพันธมิตรประชาชนเพื่อประชาธิปไตย ซึ่งขยายตัวออกไปยังบุคคลหลากหลายสาขาอาชีพในเวลาต่อมา   การขับไล่ทักษิณสิ้นสุดลงในวันที่ 19 กันยายน พ.ศ. 2549 หลังจากการก่อรัฐประหาร
วัฒนธรรมและภาพลักษณ์ทางการเมือง > กรณีศาลท้าวมหาพรหม

ในช่วงเช้าของวันที่ 21 มีนาคม พ.ศ. 2549 ธนกร ภักดีผล ผู้เคยมีประวัติอาการทางจิตและภาวะซึมเศร้า เข้าทำลายรูปปั้นท้าวมหาพรหม ใจกลางกรุงเทพมหานคร ซึ่งภายหลังถูกชาวบ้านทุบตีจนเสียชีวิต จากเหตุการณ์ดังกล่าว สนธิ ลิ้มทองกุล หยิบยกมากล่าวอ้างในการชุมนุมในวันรุ่งขึ้นว่า ทักษิณบงการให้เกิดการทำลายเทวรูปดังกล่าว และแทนที่เทวรูปพระพรหมด้วย "อำนาจมืด" ซึ่งเอื้อประโยชน์ให้กับเขา สนธิยังกล่าวอ้างต่อไปว่า ทักษิณว่าจ้างให้ธนกรกระทำการดังกล่าว ผ่านทางชาแมนมนต์ดำเขมร โดยสนธิอ้างว่า เนื่องจากทักษิณ "เป็นผู้หลงใหลอยู่ในความเชื่อที่ผิด" และกระทำการดังกล่าวเพื่อ "เป็นการปัดเป่าลางร้าย" สายันต์ ภักดีผล บิดาผู้เสียชีวิต กล่าวว่าสนธิเป็น "คนโกหกคำโตที่สุดที่เคยเจอมา" ส่วนทักษิณมองว่า การกล่าวอ้างของนายสนธิ "บ้า" และจนถึงปัจจุบัน นายสนธิก็ยังปฏิเสธจะให้ "ข้อมูลเชิงลึก" แก่สาธารณชนในเรื่องดังกล่าว
วัฒนธรรมและภาพลักษณ์ทางการเมือง > การวิจารณ์จากสื่อต่างประเทศ

วันที่ 10 มกราคม พ.ศ. 2545 นิตยสาร "ฟาร์อิสเทิร์นอีโคโนมิกรีวิว" (Far Eastern Economic Review) ลงบทความว่า พระบาทสมเด็จพระวชิรเกล้าเจ้าอยู่หัว ครั้งยังเป็นสมเด็จพระบรมโอรสาธิราชฯ ทรงมีความสัมพันธ์อย่างแนบแน่นกับ ทักษิณ โดยรัฐบาลไทยออกคำสั่งห้ามจำหน่าย นิตยสารดังกล่าว และระงับหนังสือเดินทาง ของชอวน์ คริสปิน (Shawn Crispin) กับรอดนีย์ แทสเกอร์ (Rodney Tasker) ผู้สื่อข่าวของนิตยสาร โดยให้เหตุผลว่า เป็นภัยต่อความมั่นคง อย่างไรก็ดี ในปี พ.ศ. 2553 หลังจากที่ ทักษิณ พ้นจากตำแหน่งไป โดยรัฐประหารแล้ว พลเอก เปรม ติณสูลานนท์ อ้างว่า "...เจ้าฟ้าชายยังทรงรักษาสัมพันธภาพบางอย่าง กับอดีตนายกรัฐมนตรีทักษิณเอาไว้ พระองค์ทรงพบกับทักษิณเป็นระยะ ๆ ..."
นิตยสาร Foreign Policy ในเครือวอชิงตันโพสต์ ยกตัวอย่างทักษิณเป็นอดีตผู้นำของโลกคนหนึ่งที่ไม่ปฏิบัติเป็นตัวอย่างที่ดีหลังจากพ้นตำแหน่ง โดยอ้างถึงการเคลื่อนไหวทางการเมือง หลังถูกรัฐประหารด้วยข้อกล่าวหาทุจริต และละเมิดสิทธิมนุษย์ชน ส่วนนิตยสารฟอบส์ จัดอันดับให้ทักษิณเป็นหนึ่งในบุคคลร่ำรวยที่สุดในโลกที่ใช้ชีวิตในคุกหรืออยู่ระหว่างหลบหนีคดี โดยที่ทักษิณถูกตั้งข้อหาก่อการร้ายระหว่างการชุมนุมของกลุ่มคนเสื้อแดง แต่ทักษิณปฏิเสธข้อกล่าวหานี้
ชีวิตส่วนตัว

ในปี 2563 มีข่าวว่าเขาติดเชื้อโควิด-19 ขณะที่พักอยู่ในนครดูไบ สหรัฐอาหรับเอมิเรตส์พร้อมกับคนใกล้ชิด
ในปี พ.ศ. 2566 ฟอบส์รายงานว่าทักษิณมีทรัพย์สินรวมทั้งหมด 2,100 ล้านดอลลาร์สหรัฐ
เกียรติยศและรางวัลที่ได้รับ

ได้รับการยกย่องให้เป็นนักการเมืองที่ประชาชนชื่นชอบมากที่สุด จาก สวนดุสิตโพล มหาวิทยาลัยสวนดุสิต ประจำปี พ.ศ. 2544, พ.ศ. 2550, พ.ศ. 2554 และ พ.ศ. 2555 เขาได้รับการจัดอันดับเป็นนักการเมืองที่ประชาชนชื่นชอบมากที่สุดอันดับที่ 1
รางวัล 1992 Asean Business Man of the Year โดย Asean Institute ประเทศ อินโดนีเซีย (พ.ศ. 2535)
ได้รับการยกย่องให้เป็น บุคคลดีเด่นผู้พัฒนาโทรคมนาคม เพื่อสังคมของประเทศไทย ประจำปี พ.ศ. 2536 จากสมาคมโทรคมนาคม แห่งประเทศไทย (พ.ศ. 2537)
ได้รับการยกย่องให้เป็น Asian CEO of the Year จาก นิตยสาร Financial World (พ.ศ. 2537)
รับพระราชทาน วารสารศาสตรดุษฎีบัณฑิตกิตติมศักดิ์ จากมหาวิทยาลัยธรรมศาสตร์ (พ.ศ. 2537)
รางวัล Outstanding Criminal Justice Alumnus Awards จาก Criminal Justice Center, มหาวิทยาลัยแซมฮิวสตันสเตท สหรัฐอเมริกา (พ.ศ. 2539)
รางวัล Distinguished Alumni Award จากมหาวิทยาลัยแซมฮิวสตันสเตท (5 ตุลาคม พ.ศ. 2539)
รางวัลเกียรติยศจากสมาคมช่างภาพสื่อมวลชนแห่งประเทศไทย สาขานักการเมือง พ.ศ. 2540
รางวัล โลซินเซีย แอปพลิเคชัน อวอร์ด จากองค์การภาพยนตร์ โมชั่น พิคเจอร์แอปพลิเคชัน (พ.ศ. 2546)
ได้รับการยกย่องให้เป็น นักการเมืองชายดีเด่นแห่งปี จาก กรุงเทพโพลล์ มหาวิทยาลัยกรุงเทพ ประจำปี พ.ศ. 2546
รางวัล International Forgiveness Award 2004 ซึ่งมอบให้แก่บุคคลที่มีความพยายามมุ่งไปสู่สันติภาพ และสร้างความเป็นเอกภาพ (พ.ศ. 2547)
ได้รับการยกย่องให้เป็น บุคคลในสังคมไทยที่มีพฤติกรรมน่าชื่นชมยกย่องมากที่สุดในรอบปีในสายตาคนกรุงเทพ จาก กรุงเทพโพลล์ มหาวิทยาลัยกรุงเทพ ประจำปี พ.ศ. 2548
ได้รับปรัชญาดุษฎีบัณฑิตกิตติมศักดิ์ จากสถาบันเศรษฐศาสตร์แห่งรัสเซีย (Plekhanov Russian Academy of Economics) (พ.ศ. 2550)
ได้รับการแต่งตั้งเป็น ศาสตราจารย์อาคันตุกะทางด้านธุรกิจของเอเชียและโมเดลทางเศรษฐศาสตร์ แห่งมหาวิทยาลัยทากุโชกุ กรุงโตเกียว ประเทศญี่ปุ่น ในปี พ.ศ. 2550
รางวัลรัฐบุรุษเอบีแอลเอฟ พ.ศ. 2555
ได้รับการยกย่องให้เป็น บุคคลที่คนไทยชื่นชอบที่สุด จากยูกอฟ บริษัทวิจัยและสำรวจข้อมูลและความคิดเห็นด้านการตลาดทางอินเทอร์เน็ตแห่งสหราชอาณาจักร ประจำปี พ.ศ. 2561
หน้าที่การงาน และ บทบาททางสังคม

อาจารย์โรงเรียนนายร้อยตำรวจ พ.ศ. 2518 - พ.ศ. 2519
รองสารวัตรป้องกันปราบปรามสถานีตำรวจนครบาลพระราชวัง (พ.ศ. 2519)
หัวหน้าแผนก 6 กองวิจัย และวางแผนกรมตำรวจ (พ.ศ. 2522)
อาจารย์คณะสังคมศาสตร์ บัณฑิตวิทยาลัย มหาวิทยาลัยมหิดล (พ.ศ. 2522)
รองผู้อำนวยการศูนย์ประมวลข่าวสารกรมตำรวจ (พ.ศ. 2523)
รองผู้กำกับการศูนย์ประมวลข่าวสารกรมตำรวจ (พ.ศ. 2524)
ผู้ริเริ่มแนวความคิดพัฒนาการสื่อสารไทยในยุคแรก โดยการส่งดาวเทียมสื่อสารของขึ้นสู่อวกาศเป็นคนแรก และ ให้กำเนิดดาวเทียม “ไทยคม”
ประธานกรรมการ บริษัท ชินวัตร คอมพิวเตอร์ แอนด์ คอมมิวนิเคชั่นส์ จำกัด (มหาชน) (พ.ศ. 2530)
ประธานกรรมการ บริษัท ชิน คอร์ปอเรชั่น จำกัด (มหาชน) (พ.ศ. 2533)
ผู้ก่อตั้งมูลนิธิไทยคม เพื่อสนับสนุนการศึกษาผ่านดาวเทียม ปัจจุบันเปลี่ยนรูปแบบมาเป็น สนับสนุนการศึกษาของเยาวชนในหลายรูปแบบ เพื่อเปิดโอกาสให้เด็กชนบทผู้ยากไร้ มีโอกาสเรียนต่อในท้องถิ่น
ประธานที่ปรึกษานักเรียนเตรียมทหารรุ่นที่ 10 และ นักเรียนนายร้อยตำรวจ รุ่นที่ 26 พ.ศ. 2537
กรรมการอำนวยการ สถาบันเอเชียศึกษา ปี พ.ศ. 2538
กรรมการสภาที่ปรึกษา สถาบันบัณฑิตบริหารธุรกิจศศินทร์ แห่งจุฬาลงกรณ์มหาวิทยาลัย
กรรมการอำนวยการ สถาบันเทคโนโลยีนานาชาติสิรินธร (SIIT) มหาวิทยาลัยธรรมศาสตร์
กรรมการผู้ทรงคุณวุฒิสภาการศึกษาโรงเรียนนายร้อยตำรวจ (23 ตุลาคม พ.ศ. 2541)
กรรมการผู้ทรงคุณวุฒิสภามหาวิทยาลัยรามคำแหง
กรรมการผู้ทรงคุณวุฒิสภามหาวิทยาลัยสุโขทัยธรรมาธิราช
กรรมการผู้ทรงคุณวุฒิสภามหาวิทยาลัยเทคโนโลยีสุรนารี
กรรมการผู้ทรงคุณวุฒิสภามหาวิทยาลัยเชียงใหม่
กรรมการผู้ทรงคุณวุฒิสภามหาวิทยาลัยศรีนครินทรวิโรฒ
กรรมการผู้ทรงคุณวุฒิสภามหาวิทยาลัยเกษตรศาสตร์
นายกสมาคมชาวเหนือ พ.ศ. 2541
ประธานคณะกรรมการพิเศษ เพื่อประสานงานโครงการอันเนื่องมาจากพระราชดำริ
ประธานกรรมการเพื่อการพัฒนาที่ยั่งยืน (พ.ศ. 2545)
อาจารย์พิเศษรับเชิญมาบรรยายเรื่องสอนอย่างไรให้ไปถึงฝัน ณ โรงเรียนสามเสนวิทยาลัย พ.ศ. 2546
ประธานมูลนิธิไทยคม (พ.ศ. 2536) - ปัจจุบัน
นายกรัฐมนตรีของประเทศไทย (9 กุมภาพันธ์ พ.ศ. 2544 - 19 กันยายน พ.ศ. 2549)
นายกสมาคมกอล์ฟอาชีพแห่งประเทศไทย
อาจารย์พิเศษรับเชิญมาบรรยายเรื่องธุรกิจของเอเชียและโมเดลทางเศรษฐศาสตร์ ตำแหน่งศาสตราจารย์อาคันตุกะ แห่งมหาวิทยาลัยทากุโชกุ กรุงโตเกียว ประเทศญี่ปุ่น พ.ศ. 2550
ประธานสโมสรฟุตบอลแมนเชสเตอร์ซิตี พ.ศ. 2551
ที่ปรึกษาทางเศรษฐกิจของรัฐบาลกัมพูชา พ.ศ. 2552 - พ.ศ. 2553
วิทยากรในงานเสวนาแชร์ประสบการณ์ ทักษิณ ชินวัตร ณ สภาเอเชียตะวันออกเฉียงใต้ มหาวิทยาลัยเคมบริดจ์ สหราชอาณาจักร พ.ศ. 2555
วิทยากรในงานสนทนาเป็นการส่วนตัวกับ ทักษิณ ชินวัตร ณ สถาบันนโยบายโลก นครนิวยอร์ก รัฐนิวยอร์ก ประเทศสหรัฐอเมริกา พ.ศ. 2559
วิทยากรรับเชิญในงานการบรรยายการแก้ปัญหาความยากจนและการลดช่องว่างระหว่างคนจนและคนรวย ณ มหาวิทยาลัยโลโยลา แมรีเมาท์ รัฐแคลิฟอร์เนีย ประเทศสหรัฐอเมริกา พ.ศ. 2559
วิทยากรรับเชิญในงานสัมมนาทางไกลเรื่อง โควิด-19 และ เศรษฐกิจ (THE POST COVID-19 WORLD is the coronavirus pandemic reshaping the global order?) ผ่านแอปพลิเคชันซูม 11 มิถุนายน พ.ศ. 2563
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2539 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2538 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2544 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 1 ปฐมดิเรกคุณาภรณ์ (ป.ภ.)
พ.ศ. 2545 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2546 –  เหรียญลูกเสือสดุดี ชั้นที่ 1
ทั้งนี้ เขาถูกเรียกคืนเครื่องราชอิสริยาภรณ์ของประเทศไทยทั้งหมด เมื่อวันที่ 29 มีนาคม พ.ศ. 2562
เครื่องราชอิสริยาภรณ์ > เครื่องราชอิสริยาภรณ์ต่างประเทศ

กัมพูชา :
พ.ศ. 2544 –  เครื่องอิสริยยศลำดับสหไมตรี ชั้นมหาสิริวัฒน์
บาห์เรน :
พ.ศ. 2545 –  เครื่องราชอิสริยาภรณ์อะห์หมัด อัล ฟาติห์ ชั้นที่ 2
บรูไน :
พ.ศ. 2545 –  เครื่องราชอิสริยาภรณ์เซเทีย เนการา บรูไน ชั้นสูงสุด
สวีเดน :
พ.ศ. 2546 –  เครื่องราชอิสริยาภรณ์ดาวขั้วโลก ชั้นประถมาภรณ์
เนเธอร์แลนด์ :
พ.ศ. 2547 –  เครื่องราชอิสริยาภรณ์ออเรนจ์-นัสเซา ชั้นอัศวินมหากางเขน
ดูเพิ่ม

พรรคไทยรักไทย
ทักษิโณมิกส์
ไข้หวัดนก
วิกฤตการณ์การเมืองไทย พ.ศ. 2548–2553
ระบอบทักษิณ
พรรคพลังประชาชน
พรรคเพื่อไทย
เสื้อแดง
แนวร่วมประชาธิปไตยต่อต้านเผด็จการแห่งชาติ
เชิงอรรถ

↑  ถูกถอดยศตั้งแต่ พ.ศ. 2558
ปางทรงรับหญ้าคา

พระพุทธรูปปางทรงรับหญ้าคา ณ วัดพระปฐมเจดีย์ราชวรมหาวิหาร
ปางทรงรับหญ้าคา เป็นพระพุทธรูปอยู่ในอิริยาบถยืน พระหัตถ์ซ้ายห้อยลงข้างพระวรกาย พระหัตถ์ขวายื่นออกมาข้างหน้า เป็นกิริยาทรงรับหญ้าคา บางแบบทำเป็นพระอิริยาบถทรงถือหญ้าคาก็มี บางแบบมีรูปพราหมณ์กำลังยื่นหญ้าคาถวายด้วย
ประวัติ

ในเวลาบ่ายวันที่พระโพธิสัตว์จะตรัสรู้พระองค์ได้เสด็จไปยังต้นศรีมหาโพธิ์ ระหว่างทางได้พบกับนายโสตถิยพราหมณ์ ถือหญ้าคา 8 กำ เดินสวนทางมา โสตถิยพราหมณ์เลื่อมใสในพระสรีระ (ร่างกาย) ที่งดงามของพระโพธิสัตว์ มีความเลื่อมใส จึงน้อมถวายหญ้าคาทั้ง 8 กำ แก่พระองค์
ความเชื่อและคตินิยม

เป็นพระพุทธรูปประจำรัชกาลสมเด็จเจ้าฟ้าไชย
นาโอะ โทยามะ

| นาโอะ โทยามะ |
| --- | --- |
東山 奈央
โทยามะในงาน T-SPOOK 2016
เกิด:  (1992-03-11) 11 มีนาคม ค.ศ. 1992 (32 ปี) โตเกียว, ญี่ปุ่น
ชื่ออื่น: นาโอโบะ (奈央ぼう), โทยามัง (とーやまん)
ศิษย์เก่า: มหาวิทยาลัยวาเซดะ
อาชีพ:  นักพากย์  นักร้อง 
ปีปฏิบัติงาน: พ.ศ. 2553–ปัจจุบัน
ตัวแทน: Intention
ผลงานเด่น: เซียนเกมรักขอเป็นเทพนักจีบ รับบทเป็น นาคางาวะ คาน่อน กะแล้วชีวิตรักวัยรุ่นของผมมันต้องไม่สดใสเลยสักนิด รับบทเป็น ยุยกาฮามะ ยุย ประกายใสวัยฝัน รับบทเป็น คุโจ คาเรน รักลวงป่วนใจ รับบทเป็น คิริซากิ จิโตเกะ
ส่วนสูง: 152 เซนติเมตร (5 ฟุต 0 นิ้ว)
อาชีพทางดนตรี
แนวเพลง: เจป๊อป
เครื่องดนตรี: นักร้อง
ช่วงปี: พ.ศ. 2560–ปัจจุบัน
ค่ายเพลง: Flying Dog
 นักดนตรี
เว็บไซต์: toyamanao.com 
นาโอะ โทยามะ (東山 奈央, Tōyama Nao, born March 11, 1992) เป็นนักพากย์และนักร้องชาวญี่ปุ่นสังกัด Intention ก่อนที่จะมาร่วมงานกับ Intention เธอเคยร่วมงานกับอาตส์วิชัน เธอเปิดตัวในฐานะนักพากย์ในปี พ.ศ. 2553 และรับบทนำเป็นครั้งแรกในบท นาคางาวะ คาน่อน ในอนิเมะเรื่อง เซียนเกมรักขอเป็นเทพนักจีบ เธอยังเป็นที่รู้จักจากบท คิริซากิ จิโตเกะ จากเรื่อง รักลวงป่วนใจ, ยุยกาฮามะ ยุย จากกะแล้วชีวิตรักวัยรุ่นของผมมันต้องไม่สดใสเลยสักนิด, โคกะ โทโมเอะ จากเรื่องฝันปั่นป่วยของผมกับรุ่นพี่บันนี่เกิร์ล, คุโจ คาเรน จากประกายใสวัยฝัน, ซาระชินะ รูกะ จากสะดุดรักยัยแฟนเช่า และ ชิมะ ริน จากแคมป์สบายสไตล์สาว ๆ ในปี พ.ศ. 2562 เธอได้รับรางวัลนักแสดงสมทบหญิงยอดเยี่ยมร่วมกับ ยู เซริซาวะ และรางวัล Game Award จากงานเซยูอะวอดส์ ครั้งที่ 13
อาชีพนักดนตรีของเธอเริ่มต้นเมื่อเธอออกเพลงสำหรับอนิเมะเรื่อง เซียนเกมรักขอเป็นเทพนักจีบ ภายใต้ชื่อตัวละครของเธอ นาคางาวะ คาน่อน ต่อมาเธอได้เปิดตัวเดี่ยวในฐานะนักร้องเมื่อวันที่ 1 กุมภาพันธ์ พ.ศ. 2560 ด้วยการเปิดตัวซิงเกิลเอไซด์คู่ "True Destiny" / "Chain the World" ภายใต้ค่ายเพลง นอกจากนี้เธอยังพากย์เสียงสมาชิกของหน่วยดนตรี Walküre ซึ่งแสดงเพลงเป็นส่วนหนึ่งของแฟรนไชส์ มาครอส
ประวัติ > ชีวิตในวัยเด็กและการศึกษา

โทยามะเกิดที่เมืองโตเกียว พ่อของเธอใช้เวลาเก้าปีในต่างประเทศและพูดภาษาอังกฤษได้คล่อง เธอมีความสนใจในอนิเมะตั้งแต่อายุยังน้อย โดยเฉพาะซีรีส์ แม่มดน้อยโดเรมี และ เซเลอร์มูน อย่างไรก็ตาม ซีรีส์อนิเมะเรื่อง แขนกล คนแปรธาตุ เป็นเรื่องแรกที่สร้างแรงบันดาลใจให้เธอกลายเป็นนักพากย์ ในเวลานั้น เธอประทับใจที่ตัวเอกของเรื่องนี้ เอ็ดเวิร์ด เอลริค ที่พากย์เสียงโดย พัก โร-มี
ขณะที่อยู่ในโรงเรียนมัธยมต้นและมัธยมปลาย เธอได้เป็นส่วนหนึ่งของชมรมนักร้องประสานเสียงเพื่อช่วยเธอเอาชนะอาการ tone deafness ในช่วงเวลานี้เองที่เธอตัดสินใจประกอบอาชีพนักพากย์ เนื่องจากเธอได้มีปฏิสัมพันธ์กับเพื่อนร่วมโรงเรียนที่มีความสนใจคล้ายกัน พ่อแม่ของเธอเห็นด้วยกับการตัดสินใจของเธอ โดยที่เธอสอบเข้ามหาวิทยาลัยได้ดี ขณะที่อยู่ในโรงเรียนมัธยมปลาย เธอได้ลงทะเบียนเรียนที่ Japan Narration Acting Institute หลังจากเสร็จสิ้นการฝึกอบรม เธอก็เข้าร่วมกับบริษัทพากย์เสียง อาตส์วิชัน
ประวัติ > อาชีพในฐานะนักพากย์

โทยามะเปิดตัวในฐานะนักพากย์โดยพากย์เสียงในออริจินัลวิดีโอแอนิเมชันเรื่อง รักเล็กๆ ของยัยลูกเจี๊ยบ ในปีเดียวกันนั้นเอง เธอได้รับบทหลักเป็นครั้งแรกในฐานะ นาคางาวะ คาน่อน ในซีรีส์อนิเมะเรื่อง เซียนเกมรักขอเป็นเทพนักจีบ ในปีต่อมา เธอได้รับบทเป็น ยูเนะ ในเรื่อง Ikoku Meiro no Croisée และ มาร์โกต์ ไนท์ ใน Horizon in the Middle of Nowhere
ในปี พ.ศ. 2555 โทยามะรับบทเป็นเทราชิมะ ชิโอริ ใน Symphogear, อาตาราชิ อาโกะ ใน สาวอัจฉริยะไพ่นกกระจอก, และ เอ็นโจจิ ชิโนะ ใน เชื่อมหัวใจ ปีต่อมาเธอก็ได้รับเลือกให้เป็นตัวละคร คุโจ คาเรน ใน ประกายใสวัยฝัน โคซากะ ยูกิโฮะ ใน เลิฟไลฟ์! ปฏิบัติการไอดอลจำเป็น, ยุยกาฮามะ ยุย ใน กะแล้วชีวิตรักวัยรุ่นของผมมันต้องไม่สดใสเลยสักนิด และ นัตสึกาวะ มานะ ใน สมรภูมิรักแฟนสาวกับเพื่อนข้างบ้าน ในปี 2014 เธอเล่นบทบาทของ คิริซากิ จิโตเกะ ใน รักลวงป่วนใจ โกโตคุจิ คาโยะ ใน เซอร์ไววัลเกมคลับ!, ฮิมิโกะ ใน Nobunaga the Fool, คาวานางาเระ โมโมะ ใน Ai Tenchi Muyo!, ซิลเวีย อิคารุกะ มิซึรุกิ ใน Cross Ange, และ ลีเซล็อตเต เชอร์ล็อค ใน ทรินิตี้เซเว่น 7 จ้าวคัมภีร์เวท ในปีเดียวกันนั้นเอง เธอออกจากอาตส์วิชัน และย้ายไปที่สังกัด Intention
ในปี พ.ศ. 2558 โทยามะรับบทเป็น คาวาชิมะ มิซึกิ ใน ดิ ไอดอลมาสเตอร์ ซินเดอเรลลาเกิร์ลส์ คลอเดีย เอนฟิลด์ ใน โรงเรียนสัประยุทธ์ แอสเทอริสก์, เล็กตี้ ไอเซนัค ใน Sky Wizards Academy, และ คุโรงาเนะ ชิซึกุ ใน เจ้าหญิงสีชาดกับอัศวินดาบไร้เทียมทาน ปีต่อมาเธอได้รับบทเป็น ซูซูโนกิ ริน ใน ซิ่งมั๊ยเพ่!!, คุราตะ อามิ ใน Long Riders!, Reina Prowler ใน Macross Delta, อิมาริ มาริอะ ใน This Art Club Has a Problem!, และ คาซากิ โนโซมิ ใน ฮิบิเคะ! ยูโฟเนียม 2 ในปี พ.ศ. 2560 เธอรับบท โซโนดะ เรียวโกะ ใน จันทร์เจ้าเราสอง และปีต่อมาเธอก็รับบทเป็น ชิมะ ริน ใน แคมป์สบายสไตล์สาว ๆ และ โคกะ โทโมเอะ ใน เรื่องฝันปั่นป่วยของผมกับรุ่นพี่บันนี่เกิร์ล
ประวัติ > อาชีพในฐานะนักดนตรี

ในปี พ.ศ. 2553 เธอออกซิงเกิลหลายเพลงและแสดงในงานต่างๆ ของ เซียนเกมรักขอเป็นเทพนักจีบ ในชื่อ นาคางาวะ คาน่อน ในปี พ.ศ. 2557 เธอได้เป็นส่วนหนึ่งของกลุ่มดนตรี Rhodanthe* ซึ่งร้องเพลงประกอบซีรีส์ ประกายใสวัยฝัน เธอยังได้เปิดตัวซิงเกิ้ลในฐานะตัวละคร ไอดอลมาสเตอร์ ของเธอ Mizuki Kawashima. ในปี พ.ศ. 2559 เธอพากย์เสียงสมาชิกของกลุ่มดนตรีในจักรวาล Walküre ซึ่งร้องเพลงให้กับซีรีส์อนิเมะ Macross Delta
โทยามะเปิดตัวเพลงเดี่ยวของเธอด้วยการเปิดตัวซิงเกิลแรก "True Destiny" / "Chain the world" เมื่อวันที่ 1 กุมภาพันธ์ พ.ศ. 2560 โดยเพลง "True Destiny" ถูกใช้เป็นเพลงปิดของซีรีส์อนิเมะโทรทัศน์เรื่อง เชน โครนิเคิล ~Light of Haecceitas~ และ "Chain the world" ถูกใช้เป็นเพลงเปิดของเวอร์ชันภาพยนตร์ ซิงเกิลที่สองของเธอ "Ima Koko" / "Tsuki ga Kirei" เปิดตัวเมื่อวันที่ 24 พฤษภาคม พ.ศ. 2560 เพลง "Ima Koko" ถูกใช้เป็นเพลงเปิดของซีรีส์อนิเมะเรื่อง จันทร์เจ้าเราสอง ในขณะที่เพลง "Tsuki ga Kirei" ถูกใช้เป็นเพลงปิดของเรื่อง เธอออกอัลบั้มแรก Rainbow เมื่อวันที่ 25 ตุลาคม พ.ศ. 2560 ในเดือนกุมภาพันธ์ พ.ศ. 2561 เธอได้จัดคอนเสิร์ตเดี่ยวที่นิปปงบูโดกัง แฟนคลับอย่างเป็นทางการของเธอ "Niji no Wakka" เปิดตัวในวันเดียวกัน เธอปล่อยซิงเกิลที่สาม "Tomoshibi no Manima ni" เมื่อวันที่ 30 พฤษภาคม พ.ศ. 2561 เธอออกอัลบั้มที่สอง Gunjō Infinity เมื่อวันที่ 3 เมษายน 2019 เธอปล่อยซิงเกิลที่สี่ "Aruiteikō!" วันที่ 5 กุมภาพันธ์ พ.ศ. 2563 โดยเพลงไตเติ้ลถูกใช้เป็นเพลงเปิดของอนิเมะซีรีส์ Asteroid in Love
ผลงานพากย์ > โอวีเอ

เซียนเกมรักขอเป็นเทพนักจีบ : สี่สาวกับไอดอล (2011) รับบทเป็น นาคางาวะ คาน่อน
อัสแซสซิเนชันคลาสรูม (2013) รับบทเป็น ชิโอตะ นางิสะ
เซียนเกมรักขอเป็นเทพนักจีบ : สาวน้อยเวทมนตร์ คาน่อน 100% (2013) รับบทเป็น นาคางาวะ คาน่อน
รักลวงป่วนใจ (2014) รับบทเป็น คิริซากิ จิโตเกะ
Zetsumetsu Kigu Shōjo: Amazing Twins (2014) รับบทเป็น Aya
รักลวงป่วนใจ: (2015) รับบทเป็น คิริซากิ จิโตเกะ
Trinity Sevenand Special Lesson! (2015) รับบทเป็น Lieselotte Sherlock